Специалист за длъжност **Eксперт, здравословни и безопасни условия на работа**

 **ОБЩА ХАРАКТЕРИСТИКА НА ДЛЪЖНОСТТА:**

* Разработва и актуализира Правилника за вътрешния трудов ред по отношение задълженията на длъжностните лица, работниците и служителите за осигуряване на здравословни и безопасни условия на труд и обвързването им със степените на дисциплинарно наказание съгласно Кодекса на труда;
* Разработва вътрешни правила за здравословни и безопасни условия на труд; създава и поддържа изискващата се от нормативните актове документация;
* Изготвя аварийни планове за действие при извънредни ситуации;
* Организира обучението на КУТ и ГУТ, разработва и реализира програми за квалификация и преквалификация на работещите по ЗБУТ;
* Организира и участва в разследването на обстоятелствата и причините за трудови злополуки, изготвя протоколи и информира ръководството на предприятието;анализира причините за трудови злополуки и разработва мероприятия за тяхното намаляване и предотвратяване;
* Подготвя анализи на състоянието на условията на труд, които се обсъждат в КУТ и от ръководството на предприятието;
* Организира снабдяването на работещите при специфичен характер и организация на труда с безплатна храна и/или добавки към нея, с индивидуални защитни средства, облекла и др., контролира тяхната наличност, изправност и редовно използване;
* Въвежда съоръжения за колективна защита и осигурява подходящи средства за индивидуална защита в случаите, когато е налице риск, който не може да бъде предотвратен;
* Извършва началните инструктажи на новопостъпили работници и служители, както и периодични инструктажи и обучения за опресняване познанията по ЗБУТ на работниците и служителите;
* Консултира длъжностните лица, работниците и служителите по прилагането на правилата по ЗБУТ;
* Контролира спазването на изискванията на нормативните актове и изпълнението на задълженията в областта на ЗБУТ от работещите;
* При констатирани нарушения предписва мерки на съответните длъжностни лица за отстраняване на нарушенията, информира изпълнителния директор на предприятието и предлага съответни мерки, вкл. и за налагане на санкции на виновните длъжностни лица;
* При констатиране на непосредствена опасност за живота и здравето на работещите информира изпълнителния директор на предприятието и спира машини, съоръжения, работни места, като незабавно информира за това и съответното длъжностно лице за предприемане на мерки и отстраняване на опасностите;
* Работи в екип с персонала на службата по трудова медицина;
* Отговаря за сътрудничеството с представителите на служба ПАБ, както и за предписанията по пожарна и аварийна безопасност;
* Отговаря за поддръжката и профилактиката на ПИИ (пожаро-известителна инсталация);
* Съставя форми /формите са две отделни по образец за персонала работещ на 8 часов работен ден и сменния персонал/ за отчитането на явяването и неявяването на работниците в дирекция „НСД”, формите се представят в касата на предприятието до 5-то число на месеца следващ месеца на съставянето им;
* Следи за своевременното заплащане на дължимите данъци и налози по сградния фонд;
* Отговаря за поддръжката и ръководи почистването на зелените площи;
* Следи за състоянието на сградния фонд и докладва периодично за неговото състояние на директора на дирекция „НСД“;
* Участва в провеждането на планови ремонти на сградата.

 **ИЗИСКВАНИЯ КЪМ КАНДИДАТА:**

**1.** Висше икономическо или техническо образование - образователно-квалификационна степен „бакалавър“;

**2.** Професионален опит по специалността – мин. 5 години;

**3.** Сертификат за Експерт по здравословни и безопасни условия на труд;

**4.** Добро познаване на българското законодателство, касаещо Кодекса на труда, Здравословни и безопасни условия на труд, Закона за защита на личните данни, Правилника за устройство и дейността на ПУДООС и свързаните с тях подзаконови нормативни актове, правила и разпоредби, свързани с работата му;

 **5.** Компютърна грамотност, MS Office и Internet;

 **6.** Аналитичност, коректност, любезност, лоялност отговорно отношение към работата, да пази доброто име на администрацията и не разпространява поверителна информация;

 **7.** Умение за работа в екип.

**МЯСТО НА ИЗПЪЛНЕНИЕ НА ДЛЪЖНОСТТА:**

Гр. София, ул.”Георги Софийски” № 1

Телефон за контакт: 02/ 940 6659, г-жа Татяна Петрова

Ако нашето предложение представлява интерес за Вас моля, изпратете мотивационно писмо, автобиография и диплом за завършено висше образование на е-mail:**t.petrova@pudoos.bg**в срок до **22.05.2017** година.